CELEX: 62017TN0247
Language: hr
Date: 2017-04-27 00:00:00
Title: Predmet T-247/17: Tužba podnesena 27. travnja 2017.– Azarov protiv Vijeća

19.6.2017   
            
            
               HR
            
            
               Službeni list Europske unije
            
            
               C 195/43
            
         Tužba podnesena 27. travnja 2017.– Azarov protiv Vijeća
   (Predmet T-247/17)
   (2017/C 195/57)
   Jezik postupka: njemački
   
      Stranke
   
   
      Tužitelj: Mykola Yanovych Azarov (Kijev, Ukrajina) (zastupnici: G. Lansky i A. Egger, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               sukladno čl. 263. UFEU-a poništi Odluku Vijeća (ZVSP) od 3. ožujka 2017. o izmjeni Odluke 2014/119/ZVSP o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2017. L 58, str. 34.) kao i Provedbenu uredbu Vijeća (EU) br. 2017/374 od 3. ožujka 2017. o provedbi Uredbe (EU) br. 208/2014 o mjerama ograničavanja usmjerenima protiv određenih osoba, subjekata i tijela s obzirom na stanje u Ukrajini (SL 2017. L 58, str. 1.), u dijelu u kojem se odnose na tužitelja;
            
         
               —
            
            
               sukladno članku 64. Poslovnika Općeg suda odredi određene mjere upravljanja postupkom, i to
               
                           —
                        
                        
                           postavi pitanja Vijeću;
                        
                     
                           —
                        
                        
                           pozove Vijeće da se pisano ili usmeno očituje o određenim aspektima spora;
                        
                     
                           —
                        
                        
                           zatraži podatke od Vijeća i trećih osoba, među ostalim Komisije, grupe EADS i Ukrajine;
                        
                     
                           —
                        
                        
                           zatraži podnošenje svih dokumenata i svih dokaznih elemenata u vezi s predmetom;
                        
                     
         
               —
            
            
               sukladno članku 87. stavku 2. Poslovnika naloži Vijeću snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog: povreda temeljnih prava
               U okviru ovog tužbenog razloga, tužitelj ističe povredu prava na vlasništvo i povredu prava na slobodu poduzetništva. On osim toga ističe neproporcionalnost nametnute mjere ograničavanja.
            
         
               2.
            
            
               Drugi tužbeni razlog: očita pogreška u ocjeni.